CELEX: 62018CN0758
Language: et
Date: 2018-11-30 00:00:00
Title: Kohtuasi C-758/18: Eelotsusetaotlus, mille on esitanud Landesgericht Korneuburg (Austria) 30. novembril 2018 – Bulgarian Air Charter Limited versus NE

11.3.2019   
            
            
               ET
            
            
               Euroopa Liidu Teataja
            
            
               C 93/29
            
         
      Eelotsusetaotlus, mille on esitanud Landesgericht Korneuburg (Austria) 30. novembril 2018 – Bulgarian Air Charter Limited versus NE
      (Kohtuasi C-758/18)
      (2019/C 93/39)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht Korneuburg
      
         Põhikohtuasja pooled
      
      
         Apellatsioonkaebuse esitaja: Bulgarian Air Charter Limited
      
         Vastustaja apellatsioonimenetluses: NE
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1), artikli 5 lõiget 3 ja artiklit 7 tuleb tõlgendada nii, et tegutsev lennuettevõtja, kes väidab, et suure hilinemise põhjuseks oli erakorralised asjaolud, saab ainult siis tugineda määruse nr 261/2004 artikli 5 lõikes 3 sätestatud vastutusest vabastamise põhjusele, kui ta saab ka väita ja tõendada, et üksikreisija hilinemist ei oleks saanud ka asenduslennule ümberbroneerimisega vältida?
               
            
                  2.
               
               
                  Kas esimeses küsimuses nõutud ümberbroneerimine peab vastama täpsematele aja- või kvaliteedikriteeriumidele, eelkõige määruse nr 261/2004 artikli 5 lõike 1 punkti c kolmandas alapunktis või artikli 8 lõike 1 punktides b ja c nimetatud kriteeriumidele?
               
            
         (1)  ELT L 46, lk 1; ELT eriväljaanne 07/08, lk 10.